Publicēts:
"Latvijas Vēstnesis"
, 127 (5445),
02.07.2015.
OP numurs: 
2015/127.5
Izdevējs: 
Saeima
Veids: 
likums
Pieņemts: 
18.06.2015.
Stājas spēkā: 
01.01.2016.
Saeima ir pieņēmusi un Valsts 
prezidents izsludina šādu likumu:
Ūdenssaimniecības pakalpojumu likums
I nodaļa 
Vispārīgie noteikumi
1.pants. Likumā lietotie termini
Likumā ir lietoti šādi termini:
1) 
blakuslietotājs
 — persona, kura izmanto ūdenssaimniecības pakalpojumu lietotāja īpašumā vai valdījumā
esošo ūdensapgādes sistēmu ūdens saņemšanai vai kanalizācijas sistēmu notekūdeņu novadīšanai;
2) 
centralizētā kanalizācijas sistēma
 — ūdenssaimniecības pakalpojumu sniedzēja īpašumā, valdījumā vai
turējumā esošs ārējo kanalizācijas tīklu un būvju kopums, kas nodrošina notekūdeņu savākšanu no
ūdenssaimniecības pakalpojumu lietotājiem, to attīrīšanu un novadīšanu vidē, tai skaitā virszemes
ūdensobjektos;
3) 
centralizētā ūdensapgādes sistēma
 — ūdenssaimniecības pakalpojumu sniedzēja īpašumā, valdījumā vai
turējumā esošs ārējo ūdensvada tīklu un būvju kopums, kas nodrošina ūdens ieguvi, sagatavošanu un piegādi
ūdenssaimniecības pakalpojumu lietotājiem;
4) 
cauruļvada ievads vai izvads
 — ūdenssaimniecības pakalpojumu lietotāja īpašumā vai valdījumā esoša
ūdenssaimniecības sistēmas daļa, kas nodrošina ūdenssaimniecības pakalpojumu lietotāju ar ūdensapgādi no
centralizētās ūdensapgādes sistēmas vai notekūdeņu novadīšanu uz centralizēto kanalizācijas sistēmu;
5) 
decentralizētie kanalizācijas pakalpojumi
 — komunālo notekūdeņu savākšana no atsevišķām
decentralizētām kanalizācijas sistēmām vai notekūdeņu krājtvertnēm, to transportēšana un novadīšana
centralizētajā kanalizācijas sistēmā speciāli izveidotās notekūdeņu pieņemšanas vietās;
6) 
komercuzskaites mēraparāts
 — ūdenssaimniecības pakalpojumu sniedzēja īpašumā esošs ūdens
daudzuma vai notekūdeņu daudzuma skaitītājs, kas uzstādīts komercuzskaites mēraparāta mezglā un tiek
izmantots norēķinu veikšanai par sniegtajiem ūdenssaimniecības pakalpojumiem;
7) 
komercuzskaites mēraparāta mezgls
 — ūdenssaimniecības pakalpojumu lietotāja īpašumā vai valdījumā
esoša ūdenssaimniecības sistēmas daļa (cauruļvadu, noslēgarmatūras un citu veidgabalu sistēma), kas
paredzēta komercuzskaites mēraparāta uzstādīšanai un izbūvēta piederības robežā vai — normatīvajos aktos
noteiktos gadījumos — ārpus piederības robežas;
8) 
piederības robeža
 — robeža starp ūdenssaimniecības pakalpojumu sniedzēja īpašumā, valdījumā vai
turējumā esošajām centralizētajām ūdensapgādes un kanalizācijas sistēmām un ūdenssaimniecības
pakalpojumu lietotāja īpašumā (dzīvokļu īpašnieku kopīpašumā) vai valdījumā esošajām ūdensapgādes un
kanalizācijas sistēmām;
9) 
sabiedriskie ūdenssaimniecības pakalpojumi
 — pakalpojumi ūdens ieguvē, uzkrāšanā un sagatavošanā
lietošanai līdz padevei centralizētajā ūdensvada tīklā, pakalpojumi ūdens piegādē no padeves vietas 
1
/
7
II nodaļa 
Publisko institūciju kompetence ūdenssaimniecības pakalpojumu pieejamības
nodrošināšanā
centralizētajā ūdensvada tīklā līdz piederības robežai, kā arī notekūdeņu savākšanā centralizētajās
kanalizācijas sistēmās no piederības robežas un novadīšanā līdz notekūdeņu attīrīšanas iekārtām, notekūdeņu
attīrīšanā un novadīšanā vidē, tai skaitā virszemes ūdensobjektos, izņemot notekūdeņu savākšanu lietus
kanalizācijas sistēmās;
10) 
ūdenssaimniecības pakalpojumi
 — sabiedriskie ūdenssaimniecības pakalpojumi, decentralizētie
kanalizācijas pakalpojumi, pakalpojumi lietus ūdeņu savākšanai un novadīšanai, tai skaitā centralizētajās
kanalizācijas sistēmās;
11) 
ūdenssaimniecības pakalpojumu lietotājs
 (turpmāk — pakalpojumu lietotājs) — nekustamā īpašuma
īpašnieks (dzīvokļu īpašumu mājā — visi dzīvokļu īpašnieki) vai valdītājs, kurš saņem noteikta veida
ūdenssaimniecības pakalpojumus, pamatojoties uz noslēgtu pakalpojuma līgumu;
12) 
ūdenssaimniecības pakalpojumu sniedzējs
 (turpmāk — pakalpojumu sniedzējs) — persona
(komersants vai iestāde), kas sniedz noteikta veida ūdenssaimniecības pakalpojumus pakalpojumu sniegšanas
teritorijā.
2.pants. Likuma mērķis
Šā likuma mērķis ir veicināt kvalitatīvu un vides prasībām atbilstošu ūdenssaimniecības pakalpojumu pieejamību, lai
nodrošinātu pakalpojumu lietotājus ar nepārtrauktiem un drošiem pakalpojumiem, līdzsvarojot vides aizsardzības,
dabas resursu ilgtspējīgas izmantošanas un sabiedrības ekonomiskās intereses.
3.pants. Likuma darbības joma
Šis likums nosaka:
1) publisko institūciju kompetenci ūdenssaimniecības pakalpojumu pieejamības nodrošināšanā;
2) vispārīgās prasības un kārtību ūdenssaimniecības pakalpojumu sniegšanai un lietošanai;
3) pakalpojumu sniedzēja un pakalpojumu lietotāja tiesības un pienākumus.
4.pants. Ministru kabineta kompetence
Ministru kabinets nosaka:
1) kārtību, kādā sniedz, izmanto un pārtrauc sniegt sabiedriskos ūdenssaimniecības pakalpojumus;
2) kārtību, kādā nekustamo īpašumu pieslēdz centralizētajai ūdensapgādes vai centralizētajai kanalizācijas
sistēmai, tai skaitā prasības attiecībā uz komercuzskaites mēraparāta mezgla atrašanās vietu un gadījumus,
kad pieļaujama komercuzskaites mēraparāta mezgla izbūve ārpus piederības robežas;
3) pakalpojumu sniedzēja sniegto sabiedrisko ūdenssaimniecības pakalpojumu uzskaites kārtību un kārtību,
kādā veicami norēķini par saņemtajiem pakalpojumiem;
4) kārtību, kādā aprēķina kompensāciju par sabiedrisko ūdenssaimniecības pakalpojumu lietošanas noteikumu
pārkāpšanu;
5) kārtību, kādā aprēķina un izmaksā atlīdzību zemes īpašniekam par nekustamā īpašuma lietošanas tiesību
aprobežošanu;
6) prasības notekūdeņu apsaimniekošanai decentralizētajās kanalizācijas sistēmās un šādu sistēmu
reģistrācijas kārtību.
2
/
7
5.pants. Sabiedrisko pakalpojumu regulēšanas komisijas kompetence
(1) Sabiedrisko pakalpojumu regulēšanas komisija (turpmāk — regulators) regulē komersanta sniegtos
sabiedriskos ūdenssaimniecības pakalpojumus saskaņā ar šo likumu un likumu "
Par sabiedrisko pakalpojumu
regulatoriem
" visos sabiedrisko ūdenssaimniecības pakalpojumu veidos, ja komersanta sniegto sabiedrisko
ūdenssaimniecības pakalpojumu apjoms vismaz vienā veidā pārsniedz 100 000 kubikmetrus gadā (turpmāk —
regulējams komersants).
(2) Regulators reģistrē regulējamus komersantus sabiedrisko ūdenssaimniecības pakalpojumu sniedzēju reģistrā.
Regulējams komersants var sniegt sabiedriskos ūdenssaimniecības pakalpojumus, ja tam ir ar pašvaldību noslēgts
līgums par sabiedrisko ūdenssaimniecības pakalpojumu sniegšanu un tas ir reģistrēts sabiedrisko ūdenssaimniecības
pakalpojumu sniedzēju reģistrā. Regulējams komersants var izbeigt sabiedrisko ūdenssaimniecības pakalpojumu
sniegšanu, ja tas regulatora noteiktajā kārtībā nosūtījis regulatoram paziņojumu par darbības izbeigšanu un ir izslēgts
no sabiedrisko ūdenssaimniecības pakalpojumu sniedzēju reģistra.
(3) Regulators saskaņā ar likumu "
Par sabiedrisko pakalpojumu regulatoriem
":
1) nosaka sabiedrisko ūdenssaimniecības pakalpojumu sniegšanas vispārējās atļaujas noteikumus, kas ir
saistoši regulējamam komersantam;
2) veido un uztur sabiedrisko ūdenssaimniecības pakalpojumu sniedzēju reģistru un nodrošina tā publisku
pieejamību;
3) nosaka tarifus regulējama komersanta sniegtajiem sabiedriskajiem ūdenssaimniecības pakalpojumiem.
6.pants. Vietējās pašvaldības kompetence
(1) Vietējā pašvaldība organizē ūdenssaimniecības pakalpojumu sniegšanu savā administratīvajā teritorijā. Vietējās
pašvaldības dome nosaka pašvaldības iestādi, kas pašvaldības administratīvajā teritorijā sniedz sabiedriskos
ūdenssaimniecības pakalpojumus un citus noteikta veida ūdenssaimniecības pakalpojumus, vai pilnvaro komersantu
sniegt sabiedriskos ūdenssaimniecības pakalpojumus, noslēdzot ar to līgumu par sabiedrisko ūdenssaimniecības
pakalpojumu sniegšanu visā pašvaldības administratīvajā teritorijā vai tās daļā.
(2) Vietējās pašvaldības dome nosaka maksu par ūdenssaimniecības pakalpojumiem, ko sniedz pašvaldības
iestāde. Vietējās pašvaldības dome nosaka maksu par komersanta sniegtajiem sabiedriskajiem ūdenssaimniecības
pakalpojumiem, ja komersanta sniegto sabiedrisko ūdenssaimniecības pakalpojumu apjoms katrā veidā nepārsniedz
100 000 kubikmetrus gadā. Nosakot maksu par sabiedriskajiem ūdenssaimniecības pakalpojumiem, vietējā pašvaldība
piemēro likumā "
Par sabiedrisko pakalpojumu regulatoriem
" noteiktos sabiedrisko pakalpojumu regulēšanas
pamatprincipus.
(3) Lai nodrošinātu vides aizsardzību un dabas resursu ilgtspējīgu izmantošanu, vietējās pašvaldības dome,
izvērtējusi centralizētās ūdensapgādes sistēmas un centralizētās kanalizācijas sistēmas ierīkošanas ekonomisko
pamatojumu, saskaņā ar teritorijas attīstības plānošanas normatīvajiem aktiem teritorijas plānojumā nosaka:
1) apbūves teritorijas, kurās ierīkojamas centralizētās ūdensapgādes sistēmas un centralizētās kanalizācijas
sistēmas;
2) apbūves noteikumus teritorijās, kurās ierīkojamas centralizētās ūdensapgādes sistēmas un centralizētās
kanalizācijas sistēmas.
(4) Vietējās pašvaldības dome izdod saistošos noteikumus, kuros paredz:
1) kārtību, kādā ūdensapgādes tīkli vai kanalizācijas tīkli un būves tiek pievienotas centralizētajai ūdensapgādes
sistēmai vai centralizētajai kanalizācijas sistēmai;
2) centralizētās ūdensapgādes sistēmas un centralizētās kanalizācijas sistēmas ekspluatācijas, lietošanas un
aizsardzības prasības;
3) sabiedriskā ūdenssaimniecības pakalpojuma līgumā ietveramos noteikumus, kā arī tā slēgšanas, grozīšanas
un izbeigšanas noteikumus;
3
/
7
III nodaļa 
Vispārīgās prasības un kārtība ūdenssaimniecības pakalpojumu sniegšanai un
lietošanai
4) brīvkrānu izmantošanas kārtību;
5) decentralizēto kanalizācijas pakalpojumu sniegšanas un uzskaites kārtību.
(5) Vietējās pašvaldības dome saistošajos noteikumos var paredzēt administratīvo atbildību par šā panta ceturtās
daļas 1., 2., 4. un 5.punktā minēto saistošo noteikumu pārkāpšanu.
(6) Vietējās pašvaldības dome var izdot saistošos noteikumus par līdzfinansējumu nekustamā īpašuma
pieslēgšanai centralizētajai ūdensapgādes sistēmai vai centralizētajai kanalizācijas sistēmai, nosakot līdzfinansējuma
apmēru un tā saņemšanas nosacījumus.
(7) Vietējās pašvaldības dome ir tiesīga izdot saistošos noteikumus par lietus ūdeņu apsaimniekošanu pašvaldības
administratīvajā teritorijā.
7.pants
. Līguma par sabiedrisko ūdenssaimniecības pakalpojumu sniegšanu noteikumi 
Vietējās
pašvaldības dome līgumā ar komersantu par sabiedrisko ūdenssaimniecības pakalpojumu sniegšanu nosaka vismaz:
1) sniedzamos sabiedriskos ūdenssaimniecības pakalpojumus, to sniegšanas teritoriju un termiņu;
2) prasības nepieciešamā tehniskā aprīkojuma uzturēšanai un atjaunošanai, lai nodrošinātu pakalpojumu
sniegšanu saskaņā ar konkrētajam pakalpojumam izvirzītajām prasībām;
3) kārtību, kādā veicami norēķini par izdevumiem, kuri pakalpojumu sniedzējam radušies saistībā ar ūdens
nodrošināšanu brīvkrānos, strūklakās, ugunsdzēsības hidrantos, kā arī ar citiem pašvaldības dotajiem
uzdevumiem.
8.pants. Pakalpojumu sniegšanas vispārīgie noteikumi
(1) Ūdenssaimniecības pakalpojumus pakalpojumu lietotājam sniedz saskaņā ar pakalpojuma līgumu, kas noslēgts
starp pakalpojumu sniedzēju un pakalpojumu lietotāju par noteikta veida ūdenssaimniecības pakalpojuma saņemšanu.
Ūdenssaimniecības pakalpojumu sniegšana un lietošana bez pakalpojuma līguma noslēgšanas ir aizliegta.
(2) Ūdenssaimniecības pakalpojumus dzīvokļu īpašniekiem un kopīpašumā esošas dzīvojamās mājas
kopīpašniekiem sniedz un norēķinus par saņemtajiem ūdenssaimniecības pakalpojumiem veic saskaņā ar
pakalpojuma līgumu, kas noslēgts atbilstoši 
Civillikumam
, 
Dzīvokļa īpašuma likumam
, 
Dzīvojamo māju pārvaldīšanas
likumam
, likumam "
Par valsts un pašvaldību dzīvojamo māju privatizāciju
" un citu normatīvo aktu noteikumiem.
(3) Sabiedrisko ūdenssaimniecības pakalpojumu sniedzējs atbild par centralizēto ūdensapgādes sistēmu vai
centralizēto kanalizācijas sistēmu un tās tehnisko stāvokli līdz piederības robežai. Ja sabiedrisko ūdenssaimniecības
pakalpojumu sniedzējs un pakalpojumu lietotājs ir vienojušies par citādu atbildības sadalījumu, tad ar to saistītie
pakalpojumi nav uzskatāmi par sabiedriskajiem ūdenssaimniecības pakalpojumiem.
9.pants. Pakalpojumu sniedzēja pienākumi un tiesības
(1) Atbilstoši sniegtā ūdenssaimniecības pakalpojuma veidam pakalpojumu sniedzējam ir šādi pienākumi:
1) nodrošināt centralizētās ūdensapgādes sistēmas vai centralizētās kanalizācijas sistēmas ekspluatāciju un
uzturēšanu līdz piederības robežai, lai sniegtu pakalpojumu lietotājiem nepārtrauktus ūdenssaimniecības
pakalpojumus;
2) nodrošināt ūdens ieguvi, sagatavošanu un piegādi atbilstoši normatīvajiem aktiem par obligātajām dzeramā
ūdens nekaitīguma prasībām;
3) nodrošināt notekūdeņu savākšanu un novadīšanu līdz attīrīšanas iekārtām vai notekūdeņu attīrīšanu atbilstoši
normatīvajos aktos noteiktajām vides aizsardzības prasībām;
4
/
7
4) izmantot un attīstīt pakalpojumu sniegšanā efektīvas, ekonomiskas un drošas tehnoloģijas, lai nodrošinātu
vides aizsardzību un dabas resursu ilgtspējīgu izmantošanu;
5) par saviem līdzekļiem nodrošināt komercuzskaites mēraparāta uzstādīšanu vai nomaiņu un veikt sniegto
pakalpojumu uzskaiti;
6) nodrošināt, lai Eiropas Savienības fondu, valsts budžeta, pašvaldību vai citu publisko finansēšanas avotu
finansētajā ūdenssaimniecības projektā plānotie pieslēgumi centralizētajai ūdensapgādes sistēmai vai
centralizētajai kanalizācijas sistēmai tiktu izveidoti atbilstoši projektā paredzētajam pieslēgumu nodrošinājuma
plānam;
7) glabāt informāciju par piederības robežu, pēc pakalpojumu lietotāja pieprasījuma sagatavot un pakalpojumu
lietotājam izsniegt ūdensapgādes sistēmas vai kanalizācijas sistēmas piederības robežu shēmu.
(2) Atbilstoši sniegtā ūdenssaimniecības pakalpojuma veidam pakalpojumu sniedzējam ir šādas tiesības:
1) jebkurā diennakts laikā avārijas novēršanai vai tās seku likvidēšanai brīvi piekļūt centralizētajai ūdensapgādes
sistēmai vai centralizētajai kanalizācijas sistēmai, kas atrodas citu juridisko vai fizisko personu nekustamā
īpašuma teritorijā, vai, vismaz divas nedēļas iepriekš rakstveidā brīdinot nekustamā īpašuma īpašnieku vai
valdītāju, veikt attiecīgās sistēmas tehnisko apkalpošanu un remontu;
2) bez iepriekšēja brīdinājuma uz laiku samazināt vai pārtraukt ūdens piegādi un notekūdeņu novadīšanu
atsevišķiem pakalpojumu lietotājiem, ja ir pārtraukta elektroenerģijas piegāde ūdenssaimniecības būvēm vai no
centralizētās ūdensapgādes sistēmas ir palielināta ūdens piegāde ugunsgrēka vietai, kā arī dabas katastrofu vai
avāriju laikā;
3) atļaut cauruļvada ievadu vai izvadu pievienot pakalpojumu lietotāja tīkliem aiz komercuzskaites mēraparāta
mezgla, tai skaitā šķērsojot cita īpašnieka nekustamo īpašumu pašvaldības noteiktajā kārtībā, ja pievienošanās
ir rakstveidā saskaņota ar pakalpojumu lietotāju un zemes īpašnieku un nepasliktina ūdenssaimniecības
pakalpojumu sniegšanu citiem pakalpojumu lietotājiem, kā arī ir sastādīts tīklu apkalpošanas robežu akts;
4) par saviem vai citas personas līdzekļiem izbūvēt cauruļvada ievadu vai izvadu, lai pievienotu nekustamo
īpašumu centralizētajai ūdensapgādes sistēmai vai centralizētajai kanalizācijas sistēmai, noslēdzot ar
nekustamā īpašuma īpašnieku vai valdītāju attiecīgu līgumu, kurā puses vienojas par izbūvētā cauruļvada ievada
vai izvada izpirkšanas kārtību un termiņiem;
5) par nekustamā īpašuma īpašnieka vai valdītāja līdzekļiem, noslēdzot ar to attiecīgu līgumu, izbūvēt
centralizētos ūdensapgādes tīklus vai centralizētos kanalizācijas tīklus, lai nodrošinātu sabiedrisko
ūdenssaimniecības pakalpojumu pieejamību;
6) aprēķināt un piedzīt saskaņā ar šā likuma 
4.panta
 4.punktu noteikto kompensāciju;
7) izmantot savā rīcībā esošos finanšu līdzekļus komercuzskaites mēraparāta mezgla izbūvei, iekļaujot
izdevumus pakalpojumu lietotāja rēķinā, ja šajā likumā noteiktajā termiņā pakalpojumu lietotājs nenodrošina
komercuzskaites mēraparāta mezgla izbūvi komercuzskaites mēraparāta uzstādīšanai;
8) vienoties ar citu pakalpojumu sniedzēju par sabiedriskā ūdenssaimniecības pakalpojuma sniegšanas maksu,
kas nepārsniedz regulatora noteikto tarifu, ja regulējams komersants sniedz pakalpojumus ūdens ieguvē,
uzkrāšanā, sagatavošanā lietošanai un piegādē, pakalpojumus notekūdeņu savākšanā, attīrīšanā un novadīšanā
citam pakalpojumu sniedzējam.
10.pants. Pakalpojumu lietotāja pienākumi un tiesības
(1) Atbilstoši saņemtā ūdenssaimniecības pakalpojuma veidam pakalpojumu lietotājam ir šādi pienākumi:
1) nodrošināt komercuzskaites mēraparāta mezgla izbūvi komercuzskaites mēraparāta uzstādīšanai vai
nomaiņai;
2) nodrošināt netraucētu pieeju komercuzskaites mēraparāta mezglam, lai varētu veikt tehniski nepieciešamās
darbības ar komercuzskaites mēraparātu, kā arī aizsargāt komercuzskaites mēraparāta mezglu un
komercuzskaites mēraparātu no bojājumiem;
5
/
7
IV nodaļa 
Nekustamā īpašuma lietošanas tiesību aprobežojumi
3) pastāvīgi glabāt visu sava nekustamā īpašuma teritorijā izbūvēto un savā īpašumā esošo ūdensvada un
kanalizācijas sistēmu tehnisko dokumentāciju, kurai atbilstoši normatīvo aktu prasībām jābūt pakalpojumu
lietotāja rīcībā;
4) uzraudzīt līdz piederības robežai savā īpašumā vai valdījumā esošās ūdensapgādes sistēmas un
kanalizācijas sistēmas tehnisko stāvokli un nekavējoties likvidēt jebkuru bojājumu, ja pakalpojumu sniedzējs un
pakalpojumu lietotājs nav vienojušies par citādu atbildības sadalījumu attiecībā uz pakalpojumu lietotāja
ūdensapgādes vai kanalizācijas sistēmas apkalpošanu;
5) bez saskaņošanas ar pakalpojumu sniedzēju neveikt tādas darbības, kuras apgrūtina ūdensapgādes un
kanalizācijas pakalpojumu saņemšanu citam pakalpojumu lietotājam;
6) norēķināties ar pakalpojumu sniedzēju par tā sniegtajiem pakalpojumiem;
7) slēgt līgumu ar blakuslietotāju par savā īpašumā vai valdījumā esošo ūdensapgādes sistēmu vai kanalizācijas
sistēmu izmantošanu, cenu par pakalpojumiem blakuslietotājam nosakot ar uzcenojumu, kas nepārsniedz 10
procentus no regulatora noteiktā tarifa vai pašvaldības noteiktās maksas par attiecīgo pakalpojumu, ja
ūdensapgādes sistēmai vai kanalizācijas sistēmai ir blakuslietotājs;
8) informēt pakalpojumu sniedzēju par ūdens piegādes pārtraukšanu blakuslietotājam, ja tas atsakās noslēgt
šīs daļas 
7.punktā
 minēto līgumu vai pārkāpj noslēgtā līguma noteikumus tiktāl, ka tas var novest pie
pakalpojumu lietotājam sniedzamo pakalpojumu pārtraukšanas.
(2) Pakalpojumu lietotājam ir tiesības saņemt un lietot ūdenssaimniecības pakalpojumus saskaņā ar normatīvo
aktu prasībām.
11.pants
. Lietošanas tiesību aprobežojumu saskaņošana 
(1) Pakalpojumu sniedzējam ir tiesības izmantot
jebkuru zemi par atlīdzību, kas tās īpašniekam noteikta saskaņā ar šā likuma 
4.panta
 5.punktu, ja:
1) zemi izmanto centralizētās ūdensapgādes vai centralizētās kanalizācijas sistēmas vai tās daļas (turpmāk —
ūdenssaimniecības objekts) ierīkošanai;
2) veicot pārbūvi, palielinās ūdenssaimniecības objekts un zemes platība, kuru šis objekts aizņem.
(2) Pakalpojumu sniedzējam ir pienākums saskaņot ar nekustamā īpašuma īpašnieku ūdenssaimniecības objekta
ierīkošanas nosacījumus un brīdināt minēto īpašnieku par ūdenssaimniecības objekta ierīkošanu vai paplašināšanu
vismaz 30 dienas pirms darbu uzsākšanas.
(3) Pakalpojumu sniedzējam ir tiesības šā panta otrajā daļā minēto saskaņošanas procedūru aizstāt ar zemes
īpašnieka informēšanu, ja ir iestājies vismaz viens no šādiem nosacījumiem:
1) ūdenssaimniecības objekta ierīkošana paredzēta vietējās pašvaldības teritorijas plānojumā, detālplānojumā
vai lokālplānojumā;
2) ūdenssaimniecības objekts tiek ierīkots 
Aizsargjoslu likumā
 noteikto sarkano līniju, publiski lietojamu ielu vai
tāda ceļa robežās, kuram nav noteiktas sarkanās līnijas, vai gar ūdensvadu vai kanalizācijas tīkliem esošās
aizsargjoslas robežās;
3) ūdenssaimniecības objekts tiek ierīkots aizsargjoslā gar ūdensvadu vai kanalizācijas tīkliem un pēc tā
ierīkošanas aizsargjoslas platums palielinās ne vairāk kā par 10 procentiem, ievērojot, ka šajā punktā noteiktajā
kārtībā aizsargjoslu var palielināt ne vairāk kā vienu reizi.
12.pants. Nekustamā īpašuma īpašnieka pienākumi un tiesības
Nekustamā īpašuma īpašnieks, kura īpašuma teritorijā atrodas ūdenssaimniecības objekts:
6
/
7
© Oficiālais izdevējs "Latvijas Vēstnesis"
Pārejas noteikumi
Likums stājas spēkā 2016.gada 1.janvārī. 
Likums Saeimā pieņemts 2015.gada 18.jūnijā.
Valsts prezidents A.Bērziņš
Rīgā 2015.gada 2.jūlijā
1) bez saskaņošanas ar pakalpojumu sniedzēju neveic tādas darbības, kas pakalpojumu lietotājam vai
blakuslietotājam apgrūtina ūdensapgādes vai kanalizācijas pakalpojumu saņemšanu vai var pasliktināt
ūdenssaimniecības objekta tehnisko stāvokli;
2) neveic darbības, kas varētu traucēt pakalpojumu sniedzēju ūdenssaimniecības objekta ekspluatēšanā,
pārbūvēšanā vai atjaunošanā;
3) saskaņojot ar pakalpojumu sniedzēju, par saviem līdzekļiem var veikt ūdenssaimniecības objekta
pārvietošanu, ja tas nepieciešams īpašuma pārbūvei vai attīstībai.
1. Ministru kabinets:
1) līdz 2015.gada 30.decembrim izdod šā likuma 
4.panta
 1., 2., 3. un 4. punktā minētos noteikumus;
2) līdz 2016.gada 30.decembrim izdod šā likuma 
4.panta
 5. un 6.punktā minētos noteikumus.
2. Pašvaldības izvērtē spēkā esošo saistošo noteikumu atbilstību šā likuma prasībām un ne vēlāk kā līdz
2017.gada 1.martam izdod šā likuma 
6.panta
 ceturtajā daļā minētos saistošos noteikumus.
3. Līdz šā likuma spēkā stāšanās dienai noslēgtie pakalpojuma līgumi par sabiedrisko ūdenssaimniecības
pakalpojumu sniegšanu ir spēkā līdz līgumos noteiktajiem beigu termiņiem un uz tiem attiecināmi šā likuma 
6.panta
ceturtās daļas 3.punktā minētie sabiedriskā ūdenssaimniecības pakalpojuma līguma noteikumi.
4. Ja pakalpojumu lietotāja ūdenssaimniecības sistēmā nav izbūvēts komercuzskaites mēraparāta mezgls,
pakalpojumu lietotājs nodrošina tā izbūvi komercuzskaites mēraparāta uzstādīšanai ne vēlāk kā četru gadu laikā pēc
šā likuma spēkā stāšanās dienas. Pakalpojumu sniedzējs nodrošina jauna komercuzskaites mēraparāta uzstādīšanu,
tiklīdz beidzies iepriekš uzstādītās komercuzskaites mērierīces verificēšanas periods.
5. Pakalpojumu lietotājam un blakuslietotājam ir pienākums ne vēlāk kā triju mēnešu laikā no šā likuma spēkā
stāšanās dienas noslēgt līgumu par ūdens piegādi vai notekūdeņu novadīšanu, ja šāds līgums šā likuma spēkā
stāšanās dienā nav noslēgts. Ja pakalpojumu lietotājs un blakuslietotājs nevienojas par līguma noteikumiem, lietotāja
un blakuslietotāja attiecībām piemērojami šā likuma 
6.panta
 ceturtās daļas 3.punktā minētie sabiedriskā
ūdenssaimniecības pakalpojuma līguma noteikumi.
6. Šā likuma 
11.panta
 pirmā daļa stājas spēkā 2017.gada 1.janvārī.
7
/
7